เรื่องร้องเรียน (ความปลอดภัย,ความสะอาด,ร้องเรียน) วันที่ 2023-08-23 07:20:29 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033396
ขอให้แก้ไขปัญหากลิ่นเหม็นรบกวนจากการจัดเก็บของเก่าและเก็บขยะ บริเวณ บ้านเช่า (ไม่ทราบบ้านเลขที่) หมู่บ้านทุ่งเศรษฐี ซอยหมู่บ้านทุ่งเศรษฐี แยก 16 แขวงดอกไม้ เขตประเวศ กรุงเทพมหานคร จุดสังเกต ใกล้กับวัดทุ่งเศรษฐี ทางทิศตะวันออก ห่างเป็นระยะทางประมาณ 1 กิโลเมตร และใกล้กับสถานีตำรวจนครบาลอุดมสุข ทางทิศตะวันตกเฉียงเหนือ ห่างเป็นระยะทางประมาณ 1 กิโลเมตร และใกล้กับมหาวิทยาลัยรามคำแหง (รามคำแหง 2) ทางทิศตะวันตกเฉียงใต้ ห่างเป็นระยะทางประมาณ  500 เมตร บ้านเช่าหลังดังกล่าว เป็นบ้านจัดสรร มีลักษณะเป็นปูน จำนวน 2 ชั้น ลักษณะเป็นบ้านทรงสมัยเก่า ปี 2517 บริเวณบ้านมีขนาดพื้นที่ประมาณ 60 ตารางวา และตัวบ้านมีขนาดพื้นที่ประมาณ 40 ตารางวา (บันทึกข้อมูลตามผู้ร้องแจ้ง) เนื่องจากผู้ร้องได้ประสบปัญหากลิ่นเหม็นรบกวนจากการจัดเก็บของเก่าและเก็บขยะเป็นอย่างมาก โดยมีเจ้าของบ้าน บุคคลที่ 1 เพศชาย (ไม่ทราบชื่อและนามสกุล) อายุประมาณ 40-50 ปี ส่วนสูงประมาณ 160 เซนติเมตร รูปพรรณสัณฐานลักษณะสมส่วน ผิวสีดำแดง และ บุคคลที่ 2 เพศหญิง (ไม่ทราบชื่อและนามสกุล) อายุประมาณ 40-50 ปี ส่วนสูงประมาณ 150 เซนติเมตร รูปพรรณสัณฐานลักษณะสมส่วน ผิวสีดำแดง ซึ่งบุคคลทั้ง 2 มีความสัมพันธ์สามีภรรยา ผู้ร้องแจ้งว่าบุคคลดังกล่าวได้ทำการเก็บของเก่าและขยะ ประเภทเศษกระดาษ ขวด พลาสติก เหล็ก และทองเหลือง อีกทั้งมีการนำเข้าสินค้าจากประเทศญี่ปุ่น ผู้ร้องทราบว่าจะมีรถตู้มาจัดส่งสินค้าจากประเทศญี่ปุ่น ในช่วงเวลาประมาณหลัง 24.00 น. เป็นบางวันบ่อยครั้ง ผู้ร้องเกรงว่าของเก่าหรือขยะดังกล่าวจะมีสารปนเปื้อน เป็นพิษ และมีกลิ่นที่ไม่พึงประสงค์ ที่ไม่ปลอดภัยกับประชาชนในพื้นที่ ประสบปัญหามาเป็นระยะเวลาประมาณมากกว่า 2 ปีแล้ว จึงประสงค์ให้หน่วยงานที่เกี่ยวข้องแก้ไขปัญหากลิ่นเหม็นรบกวนจากการจัดเก็บของเก่าและเก็บขยะดังกล่าว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata